Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az 1998. január 1-jétől hatályba lépett, a társadalombiztosítási nyugellátásról szóló 1997. évi LXXXI. törvény özvegyi
Paragraph Index: 750

1993. LIX. törvény 27. § (1) bekezdése pontosítja ezt a beszámolási kötelezettséget amikor kimondja, hogy ennek keretében az alkotmányos jogok hatósági eljárásokkal kapcsolatos jogvédelme helyzetéről, továbbá a kezdeményezések, ajánlások fogadtatásáról és eredményéről kell számot adni. A biztosok feladata az alkotmányos és törvényi előírásoknak megfelelően egyrészt tényközlés, másrészt pedig értékelés. A tényközlési kötelezettségnek tesz eleget a beszámoló a lefolytatott eljárások megállapításainak közzétételével. Ez azonban egyben az értékelő mozzanatot is tartalmazza, hiszen minden egyes ügyben az adott ügyre vonatkozóan vagy általánosságban a biztos és általános helyettese a avizsgált hatóság jogvédelmi tevékenységéről mondott véleményt az alkotmányos jogok érvényesülésének szemszögéből. E jelentésekből, továbbá a tett kezdeményezések elfogadásából vagy elutasításából világosan következik, hogy a hatóságok milyen mértékben tartják tiszteletben, illetve biztosítják az alkotmányos jogokat. Hangsúlyozni szeretnénk, hogy az alkotmányos és emberi jogok érvényesülésének vizsgálata tágabb kategória mint a hatósági jogvédelem értékelése. Az országgyűlési biztosok hatáskörükből adódóan csak a hatóságok, illetve közszolgáltatók tevékenységével összefüggésben felmerülő alkotmányos jogok tiszteletben tartását segíthetik elő. Nem lehet vitás azonban, hogy éppen e szervek működése — a bíróságoké mellett — meghatározó tényező az alkotmányos jogokat érintő jogalkotás és jogalkalmazás területén. A lefolytatott vizsgálatok, a megállapított alkotmányos jogokkal kapcsolatos visszásságok, továbbá a kezdeményezések fogadtatásának együttes értékelése során a korábbi évek beszámolóihoz hasonlóan az a vélemény alakult ki, hogy az alkotmányos jogok összességében megfelelő hatósági védelmet élveznek mind a jogalkalmazás, mind pedig a jogalkotás terén. Egyetlen hatóság és egyetlen alkotmányos jog tekintetében sem tapasztaltunk olyan sorozatos sérelmekkel járó visszásságokat, amelyek a jogállam alapjait veszélyeztették volna. Figyelemmel arra, hogy az emberi élet, az emberi méltóság és szabadság olyan kiemelkedő alapjogok, amelyeknél a szám szerint elenyésző mértékű sérelem sem fogadható el, tovább kell erősíteni a hatóságok e jogok védelmében kifejtett tevékenységét, illetve meg kell akadályozni, hogy hatósági eljárás, mulasztás vagy döntés e jogokkal összefüggésben visszásságot okozzon. A hatósági munka automatizmusa, esetenként a szakszerűtlenség, figyelmetlenség és gondatlanság sokszor vezetett a tisztességes és méltányos eljárás sérelméhez. A tisztességes és méltányos eljárás követelménye több alkotmányos jogból levezethető, ezért a gyakoribb előfordulása az ilyen természetű visszásságnak kedvezőtlenül hat a polgárok közérzetére az állami szervekbe vetett bizalom mértékére. Álláspontunk szerint ezért a hatósági munkát ebből a szempontból javítani kell. 1998-ban az alkotmányos alapjogokat az országgyűlési biztosok szemszögéből a hatóságok öszszességében tiszteletben tartották és kielégítően védelmezték. A formális joguralom mint a jogállam alapvető ismérve meghatározó érvényesülése a hibák ellenére nem kérdőjelezhető meg, a hatóságok döntően az alkotmányos szempontoknak megfelelően jártak el. 1999/79/II. szám 4. Az alkotmányos visszásság miatt vizsgált panaszok legfontosabb jellemzői és a vizsgálatok tapasztalatai Ebben a részben azt foglaljuk össze, hogy az elmúlt évben milyen típusú panaszokkal, milyen módon foglalkoztunk, és hogy vizsgálataink milyen eredményre vezettek. Tekintettel arra, hogy a beszámolási időszakban — a felhalmozódott ügyhátralék miatt — az elmúlt három és fél év során keletkezett beadványokat elemeztük, a panaszok társadalmi jellemzőivel kapcsolatos megállapításaink az egész időszakra vonatkoznak. Indítványaink sorsával kapcsolatos megállapításaink viszont csak az 1998-ban nyomon követhető ajánlásokra érvényesek, függetlenül attól, hogy maga az ajánlás esetleg korábban született. 4.1. A vizsgálati módszerek

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes